Kinnitatud

SA Hiiumaa Arenduskeskus

juhataja käskkirjaga

30.12.2019

|  |
| --- |
| **Sihtasutuse Hiiumaa Arenduskeskus õppekorralduse alused**   1. **Üldkorraldus**   Sihtasutuse Hiiumaa Arenduskeskuskoolitused toimuvad tööpäeviti, vastavalt vajadusele ka nädalavahetusel Hiiumaa Arenduskeskuseruumides Vabrikuväljak 1, Kärdla, Hiiumaa vald. Vajadusel ja võimalusel toimuvad koolitused ka teistes Hiiumaa piirkondades ja õpperuumides.  Õpe toimub üldjuhul auditoorselt. Koolituste mahtu arvestatakse akadeemilistes tundides, üks akadeemiline tund on 45 minutit.   1. **Õppekeskkond ja õppematerjalid**   Sihtasutuse Hiiumaa Arenduskeskusõpperuumid on kujundatud täiskasvanute õppeks, kus on olemas kõik õppetööks vajaminevad tehnilised- ja abivahendid.  Õppetöö läbiviimiseks on Hiiumaa Arenduskeskusel Vabrikuväljak 1, Kärdlamaja II korrusel üks õppeklass, kuhu mahub kuni 20 inimest ja maja I korrusel üks õppeklass, kuhu mahub kuni 10 inimest.  Koolituste õppematerjalid on üldjuhul koolituse hinna sees. Täpsema teabe leiab õppija alati kodulehelt koolituse tutvustusest.   1. **Õppija täienduskoolitusele vastuvõtu tingimused ja kord**   Õppima astujalt ei eeldata eelnevaid kogemusi ja oskusi. Kui varasem kogemus on nõutav, on see välja toodud koolituse kirjelduses.  Koolitusele saab registreeruda täites kodulehel koolituse tutvustuse juures oleva osalemise veebipõhise avalduse, seejärel kinnitab Sihtasutus Hiiumaa Arenduskeskuse vastutav töötajaosaleja koolitusele vastuvõtu teatega osaleja e-posti aadressile.  Koolitustel osalemise soovist on võimalik teada anda ka e-posti aadressil arenduskeskus@hiiumaa.ee, telefonil 5886 4454või kohapeal Hiiumaa Arenduskeskuses, Vabrikuväljak 1, Kärdla. Kontor on avatud äripäevadel kell 8:30 - 12:00 ja 12:30 - 17:00.  Koolitusele registreerimisel küsitakse:   * Osaleja ees- ja perekonnanime * Isikukoodi * Telefoninumbrit * E-posti aadressi * Õppetasu arve tasuja nime * Õppetasu arve tasuja aadressi   Registreerimiseks vajalikud isikuandmed on salastatud ega kuulu avalikustamisele.  Koolitusele registreerimine kestab kuni koolituse täitumiseni või tähtaja saabumiseni. Registreerimist võib Sihtasutus Hiiumaa Arenduskeskus pikendada juhul, kui registreerunuid ei ole koolitusgrupi avamiseks piisavalt. Juhul, kui koolitus on täitunud, on võimalus registreerida end reservnimekirja ja vabaneva koha tekkimisel teavitatakse soovijat.  Soovitame koolitusele registreeruda vähemalt kaks nädalat enne koolituse algust. Varane registreerumine ja ESF koolituste puhul sihtgruppi kuulumine tagab koolitusgruppi vastuvõtu.  Hiljemalt 2 tööpäeva enne koolituse algust saadab Sihtasutus Hiiumaa Arenduskeskus meeldetuletuse registreerunud osavõtja e-postile koolituse alguse kohta. Juhul kui osavõtja oma e-posti aadressi avalikustanud ei ole, meeldetuletust ei saadeta.   1. **Täienduskoolituse eest õppetasu maksmise tingimused ja kord**   Õigus koolituse tööst osa võtta on juhul, kui osaleja on ettenähtud tähtajaks tasunud õppetasu.  Koolitusele registreerimise järel väljastab Sihtasutus Hiiumaa Arenduskeskus osaleda soovijale koolitusarve. Maksta on võimalik pangaülekandega vastavalt esitatud arvele Sihtasutus Hiiumaa Arenduskeskuse arvelduskontole EE112200221067886758 Swedbankis. Selgitusse palume märkida arve number ja kuupäev.  Koolituse eest tasumise tähtaeg on kaks nädalat enne kursuse algust. Juhul kui koolituse arve laekub koolitatavale hiljem, siis on tasumise tähtaeg märgitud arvele. Soovija garanteerib endale koha õppegrupis, kui koolituse tasu laekub ettenähtud kuupäevaks või koolituslepingu sõlmimisega, kui ta soovib tasuda osamaksetena. Üldjuhul soodustusi ei tehta.   1. **Eesti Töötukassa koolituskaardiga tasumise kord**   Sihtasutus Hiiumaa Arenduskeskus on Eesti Töötukassa koolituskaardi koostööpartner  <https://www.tootukassa.ee/content/teenused/mis-koolituskaart>  Kui koolitus vastab kliendi ja töötukassa konsultandi koostöös väljaselgitatud koolitusvajadusele, otsustab Töötukassa kliendi osalemise eest tasumise 7 tööpäeva jooksul registreerimisteate saamisest arvates.  Sihtasutus Hiiumaa Arenduskeskus on käibemaksukohuslane. Koolituste õppetasud sisaldavad käibemaksu.   1. **Koolitusest loobumine ja õppetasu tagastamise tingimused ja kord**   Koolitusest loobumise korral tuleb Sihtasutust Hiiumaa Arenduskeskus viivitamatult teavitada e-posti aadressil arenduskeskus@hiiumaa.ee, telefonil 5886 4454või kohapeal Sihtasutuses Hiiumaa Arenduskeskus, Vabrikuväljak 1, Kärdla. Kontor on avatud äripäevadel kell 8:30 - 12:00 ja 12:30 - 17:00.  Koolitusest loobumisel vähem kui 48 tundi enne koolituse algust või kui koolitus on juba alanud, õppetasu ei tagastata. Samuti ei tagastata õppetasu koolituse katkestamise või koolituselt väljaarvamise korral.  Õppetasu erandkorras tagasimaksmise otsuse langetab õppija motiveeritud kirjaliku taotluse alusel Sihtasutuse Hiiumaa Arenduskeskusjuhataja.   1. **Õppija koolituselt väljaarvamise tingimused ja kord**   Õppija arvatakse koolituselt välja omal soovil või juhul kui ta käitub ebaväärikalt, segab õppetööd või jätab tasumata õppetasu (juhul kui on tegemist osamaksetena tasumisega, mille kohta sõlmitakse maksjaga eraldi kokkulepe).  Sihtasutus Hiiumaa Arenduskeskuskoostab õppijale kirjaliku õiendi, kus toob välja koolituselt väljaarvamise põhjuse.   1. **Koolituskulude tulumaksutagastus**   Alates 1. jaanuarist 2016 muutus koolituskulude tulumaksutagastuse regulatsioon täiskasvanute täienduskoolitustel osalejatele.  Tulumaksuseaduse järgi on residendist füüsilisel isikul õigus maksustamisperioodi tulust maha arvata tema poolt maksustamisperioodil tasutud enda ja oma alla 26aastase sugulase (nt lapse või lapselapse), õe või venna koolituskulud või ühe alla 26aastase Eesti alalise elaniku koolituskulud.  Tulumaksuseaduse muudatuse kohaselt on koolituskulu õppija täienduskoolituses osalemise kulu:   * kui koolituse läbiviijal on täienduskoolituse läbiviimiseks olemas tegevusluba või ta on selleks esitanud majandustegevusteate ning * kui õppija osales eelnimetatud koolituse läbiviija täienduskoolituses, mille õppekava eesmärk on tasemeõppe õppekavas sisalduva või kutsestandardis kirjeldatud kutse-, ameti- või erialase kompetentsi saavutamine või keeleõpe.   Kui õppekaval sellist eesmärki ei ole, ei ole võimalik saada koolituskuludelt tulumaksutagastust. Koolitusel osaleja leiab märke tulumaksusoodustuse kohta Sihtasutus Hiiumaa Arenduskeskusekodulehelt koolituste õppekavade juurest.  Kui koolitusel osaleja on teada andnud oma isikukoodi, siis edastab Sihtasutus Hiiumaa Arenduskeskusandmed Maksu- ja Tolliametile, soovi korral väljastatakse tasumist kinnitav tõend.   1. **Täienduskoolituse läbimise ja täienduskoolituses osalemise kohta väljastatavad dokumendid.**   Koolituse lõpetamise tingimused on kirjas Sihtasutuse Hiiumaa Arenduskeskuskoolituste õppekavades. Koolituse lõpetamisel väljastatakse osalejale Sihtasutuse Hiiumaa Arenduskeskustunnistus või tõend.  Tunnistus on täienduskoolituse lõpetamist tõendav dokument, mis väljastatakse isikule juhul, kui koolituse käigus hinnati õpiväljundite saavutatust ja isik saavutas kõik õppekava lõpetamiseks nõutud õpiväljundid.  Tõend täienduskoolituses osalemise või selle läbimise kohta väljastatakse isikule juhul, kui koolituse käigus ei hinnatud õpiväljundite saavutatust või kui isik ei saavutanud kõiki õppekava lõpetamiseks nõutud õpiväljundeid.  Tunnistusele ja tõendile märgitakse järgmised andmed:  1) täienduskoolituses osalenud või selle läbinud isiku nimi ja isikukood;  2) täienduskoolitusasutuse nimi ja täienduskoolitusasutuse pidaja registrikood;  3) majandustegevusteate või tegevusloa registreerimisnumber Eesti Hariduse Infosüsteemis;  4) õppekava nimetus;  5) täienduskoolituse toimumise aeg ja täienduskoolituse maht;  6) tõendi või tunnistuse väljaandmise koht ja kuupäev;  7) tõendi või tunnistuse number;  8) koolitajate nimed.  Tunnistuse ja tõendi allkirjastab Sihtasutuse Hiiumaa Arenduskeskusjuhataja.  Sihtasutuse Hiiumaa Arenduskeskusväljastatud tunnistused ja tõendid nummerdatakse ja registreeritakse tunnistuste registris.  Tunnistusi ja tõendeid väljastab Sihtasutus Hiiumaa Arenduskeskusnii paberkandjal kui ka elektrooniliselt.  Tunnistusi ja tõendeid väljastatakse ka tagasiulatuvalt vastavalt tunnistuste registrile. Välja võtmata tunnistusi ja tõendeid säilitatakse 3 aastat.  Teabepäevadel ja seminaridel osalemisel väljastatakse soovi korral tõend osalemise kohta.  Tunnistuse ja tõendi väljastamiseks küsitakse osaleja isikukoodi.  Koolituse kohta tagasiside saamiseks palutakse koolituse lõpetajatel täita ankeetküsimustiku.   1. **Muudatused õppeplaanis**   Sihtasutusel Hiiumaa Arenduskeskuson õigus teha õppeplaanis muudatusi. Vähese huvi tõttu on korraldajatel õigus koolitus ära jätta ning juba registreerunuid teavitatakse sellest viivitamatult telefoni või e-posti teel. Õppetasu tagastatakse või soovi korral kantakse üle mõnele teisele koolitusele.   1. **Vaidluste lahendamise kord**   Õppekorraldusega seonduvate otsuste vaidlustamiseks on vaidlustajal õigus pöörduda kirjalikult Sihtasutuse Hiiumaa Arenduskeskusjuhataja poole. Vaie vaadatakse läbi ja õppijat teavitatakse 5 tööpäeva jooksul. Otsusega mittenõustumisel on avaldajal õigus pöörduda Eesti Vabariigi Halduskohtu poole. |